Kuturikira Chavakashure para

Pano pari kuumbwa mashoko ekuturira chavakamberi para- chinowanikwa kusainzi ichinyorwa muChingezi. Chivakamberi ichi chiri pamazwi anoti: paramedic; paramilitary; paralegal; paragraph; parallel; paradox, zvichingodaro.

Kududza Zvinoreva Chivakashure Para

Duramazwi reDictionary.com rinodudzira para- richiti: at or to one side of, beside, side by side. Mazwi ane chivakashure ichi akauya muEnglish achibva kumutauro weGreek. Chivakashure para- chinobuda zvakare pakududza mazita emabasa anobatirana nehumwe hunyanzvi hunoonekwa sokunge ndihwo huri pamusoro kana hunoda kudzidza kunodarika mabasa ane chivakashure ichochi. Sokuti: paramedic; paramilitary; paralegal; parapolice; paralibrarian. Nemamwe mashoko, chivakashure para- chinodudza mubatsiri wenyanzvi kana mubati ane zita rakadomwa mushure macho.

Kuumba Mazwi

Mawuto-ruambu kana mawuto-chiyambi (n. paramilitary) kureva boka rakaumbwa nechimiro chakafanana nemawuto rinobatsira kudzvirira nekuchengetedza nzvimbo.
Murapi-ruambu kana murapi-chiyambi (n. paramedic) kureva mushandi ane mabasa akanangana nekubatsira varapi asi iye asiri mukoti kana chiremba. Ava vanhu vanobatsira munjodzi dzinoitika mudzimba kana pamugwagwa vachiita First Aid nekunosvitsa varwere kuchipatara.
Nyanzvi-ruambu kana nyanzvi-chiyambi (n. paraprofessional) kureva mushandi anobatsira nyanzvi mubasa rayo.

Mitauro yeAfrika

Cherechedzai zvakanyorwa pamitauro yeAfrika iri pasi iyo.

Muyambi

Kikongo vanoti luambu (n.  help, assistance, succour, support). Hadiyya inoti amba (n. vicinity, village, settlement, neighborhood). 
Lugwere vanoti kuyamba (help, aid, assist) kureva kubatsira. Mamwe mazwi: buyambi (help) kureva rubatsiro. VaGungu vanoti muyambi (helper) kureva mubatsiri. 
Luganda inoti obuyambi (help; assistance), kureva rubatsiro. Luganda inoti omuyambi (assistant), kureva mubatsiri. Oshindonga inoti omwiiyambi (volunteer).
Lubukusu vanoti khuuaambana (cooperate, unite, stick together, adhere, be consolidated) kureva kubatsirana.

Kulonda

Tiriki inoti khulondana (lie alongside, go along with, go together, be next to) kureva kurondana. 

Kuandama

Zigula inoti kuandama; kuandamila (to walk by the side of; to cleave, to stick together).

Magwaro ane Hukama

Kuturikira Chivakamberi logy
Kuturikira Chivakamberi tropic

Category:Kuumba Mutauro